**AGENȚIA PENTRU PROTECȚIA MEDIULUI DÂMBOVITA**

**Nr. ...../........./.........2024**

(proiect) **DECIZIA ETAPEI DE ÎNCADRARE**

**Nr. ...... din ..........2024**

Ca urmare a solicitării de emitere a acordului de mediu adresate de **Dandu Constantin în calitate de reprezentant al Mânăstirea ”Peștera Ialomiței”** cu domiciliul în orașul Voluntari, str. Cîmpul Pipera, nr. 69A, înregistrată la Agenția pentru Protecția Mediului (APM) Dâmboviţa cu nr. 12949 din 29.08.2023 și a completărilor ulterioare înregistrate la A.P.M. Dâmbovița cu nr. 18651 din 18.12.2023, nr. 2 din 03.01.2024 și nr. 1384 din 01.02.2024, în baza Legii nr. **292/2018** privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 22.02.2024, că proiectul: **”*Construire anexă gospodărească”*** propus a fi amplasat în com. Moroeni, satul Dobrești, punct ”Obârșia Ialomiței”, ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit **luarea deciziei etapei de încadrare în procedura** de evaluare a impactului asupra mediului sunt următoarele:

a)proiectul **se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului**, Anexa nr. 2, pct. 13, lit a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Proiectul propus se va realizape un teren în suprafață de 60.112,00 mp, proprietate privată a beneficiarului „Mănăstirea Peștera Ialomiței”. Construcția va avea rol de anexă gospodărească pentru depozitarea hranei pentru animale (fân, grăunțe, etc.).

**Se propune:**

Arie construită = 174.00 mp.

Arie construită totală pe lot = 658.00 mp.

Arie construită desfășurată = 174.00 mp.

Arie construită desfășurată totală pe lot = 658.00 mp.

Arie utilă) = 105.85 mp.

**Destinația spațiilor:**

|  |  |  |  |
| --- | --- | --- | --- |
| **BILANȚUL SUPRAFEȚELOR UTILE ANEXA GOSPODAREASCĂ** | | | |
| PARTER | | | |
| P01 | MAGAZIE 1 | 20.89 | mp |
| P02 | MAGAZIE 2 | 42.48 | mp |
| P03 | MAGAZIE 3 | 42.48 | mp |
| SUPRAFAȚA UTILĂ TOTALĂ |  | 105.85 | mp |
| P04 | TERASĂ ACOPERITĂ | 46.27 | mp |

Construcția propusă va fi alcătuită din punct de vedere structural dintr-un sistem compus din stâlpi, grinzi și planșee din beton armat.

Pereții exteriori vor fi realizați din zidărie cu grosimea de 30 cm, având aplicat către exterior un strat de tencuială pe bază de ciment. Finisajele exterioare vor fi realizate din vopseluri și tencuieli decorative de exterior, hidrofuge, lavabile.

Peretele exterior din dreptul terasei acoperite va fi finisat prin placare cu piatră naturală. Pereții podului vor fi finisați prin placaj cu lemn ignifugat, tratat împotriva intemperiilor și împotriva dăunătorilor.

Pereții interiori vor fi realizați din zidărie cu grosimea de 15 și 30 cm și vor fi finisați cu zugrăveli lavabile în două straturi, normale și rezistente la umezeală, pe glet aplicat pe tencuiala pe bază de ciment.

Planșeele vor fi realizate din beton armat. Vor fi finisate în partea inferioară cu tencuială și vopsea lavabilă.

Acoperișul va fi realizat în două ape, cu șarpanta din lemn și invelitoarea din țiglă metalică, culoare brun-roșcat.

Înălțimea interioară liberă a camerelor este de minim 2,82 m.

Accesul în clădire va fi asigurat prin intermediul unei terase acoperite de acces amplasată la cota +0.15 față de CTA.

Tâmplăria exterioară, ușile și ferestrele, vor fi executate din lemn și PVC, cu două foi de geam, culoare lemn natur.

Pardoselile interioare vor fi din beton elicopterizat cu nisip de cuarț. Pardoseala terasei acoperite va fi placată cu piatră naturală.

După terminarea lucrărilor de construcție, eventualele zone ocupate temporar de proiect, vor fi curățate iar terenul readus la starea inițială.

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate în perioada de execuție vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate; pentru perioada de funcţionare este prevăzută efectuarea de probe de presiune şi etanşeitate înainte de darea în funcţiune şi program de verificare periodică a traseului în perioada de exploatare.

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 15/30.01.2024, terenul pe care se realizează proiectul se află în intravilanul comunei Moroeni, satul Dobrești, punct ”Peștera”.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul este

amplasat în interiorul ariei naturale protejate de interes național și comunitar Parcul Natural Bucegi, sit Natura 2000 ROSCI0013 ”Bucegi”;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul.

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II. Motivele pe baza cărora s-a stabilit neefectuarea evaluării adecvate sunt următoarele**:

1. proiectul propus **intră sub incidenţa art. 28 din Ordonanţa de Urgenţă a Guvernului nr.**

**57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare, amplasamentul acestuia fiind în interiorul ariei naturale protejate de interes național și comunitar Parcul Natural Bucegi, sit Natura 2000 ROSCI0013 ”Bucegi”;

1. motivele pentru care nu este necesară continuarea procedurii cu trecerea la etapa studiului

de evaluare adecvată sunt următoarele:

1. pierdere directă prin reducerea suprafeței acoperite de habitat ca urmare a distrugerii sale fizice – Nu - proiectul propus nu va influența starea de conservare a habitatelor de interes comunitar;

2. pierderea habitatului de reproducere, hrănire, odihnă ale speciilor – Nu - proiectul propus nu va influența habitatul de reproducere, hrănire, odihnă ale speciilor;

3. alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor) - Nu - proiectul propus nu va influența structura biocenozei (componența speciilor);

4.alterare/degradare prin deteriorarea habitatelor de reproducere, hrănire, odihnă a speciilor - Nu - proiectul propus nu va deteriora habitatele de reproducere, hrănire, odihnă a speciilor;

5. perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor - Nu - proiectul propus nu va schimba condițiile de mediu existente;

6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate - Nu - proiectul propus nu va produce fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate;

7. reducerea efectivelor populaționale ca urmare a mortalității directe generată de PP sau ca urmare a celorlalte forme de impact - Nu - proiectul propus nu va produce reducerea efectivelor populaționale ca urmare a mortalității directe generată de PP sau ca urmare a celorlalte forme de impact;

8. alte impacturi indirecte prin modificarea indirectă a calității mediului - Nu - proiectul propus nu va produce impacturi indirecte prin modificarea indirectă a calității mediului;

9. incertitudinile identificate - Nu este cunoscută localizarea exactă a organizării de șantier.Nu se cunoaște exact numărul de vehicule și echipamente implicate în activitatea de construire.

1. avizul favorabil nr. 3/20.03.2024, emis de către Administrația Parcului Natural Bucegi.

**III.** **Motivele pe baza cărora s-a stabilit neefectuarea evaluării impactului asupra corpurilor de apă:**

**-** proiectul propus nu intră sub incidența art. 48 și 54 din Legea Apelor nr. 107/1996, cu modificările și completările ulterioare; conform adresei Apele Române Administrația Bazinală de Apă Buzău-Ialomița, S.G.A. Dâmbovița nr. 4020/MS/17.10.2023 a fost emisă Consultanța tehnică.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu.***

**Condiţii impuse pentru organizarea de şantier**:

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* deşeurile menajere se vor colecta în europubelă şi se vor preda către unităţi autorizate;

se va avea în vedere scăderea concentratiei de pulberi în suspensie în aer, se vor stropi suprafețele de teren și se vor curăța corespunzător mijlocele de transport la ieșirea de pe șantier;

* se vor lua măsuri de acoperire, îngrădire, închidere a stocurilor de materiale de construcție

sau deșeuri, pentru prevenirea împrăștierii cauzată de vânt;

* se va avea în vedere oprirea motoarelor tuturor vehiculelor aflate în stationare, în zona

șantierului;

* utilajele de construcţii se vor alimenta cu carburanţi numai în zone special amenajate fără a

se contamina solul cu produse petroliere;

* nu se vor stoca carburanţi și substanţe periculoase în zona aferentă amplasamentului;.
* întreţinerea utilajelor/mijloa/MS/celor de transport (spălarea lor, efectuarea de reparaţii,

schimburile de ulei) se vor face numai la service-uri/baze de producţie autorizate;

* toate echipamentele mecanice trebuie să respecte standardele referitoare la emisiile de

zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

* prin organizarea de şantier nu se vor ocupa suprafeţe suplimentare de teren, faţă de cele

planificate pentru realizarea proiectului;

* nu se vor crea depozite de balast, materiale de construcții pe suprafeţe situate în afara

amplasamentului;

* pentru lucrările specifice de şantier se vor utiliza toalete ecologice.

**Protecţia calității apelor**

Se vor respecta condițiile impuse prin Consultanța tehnică nr. 4020/MS/17.10.2023:

- Inainte de începerea lucrărilor, beneficiarul are obligația să obțină toate avizele, acordurile și autorizațiile solicitate prin Certificatul de Urbanism și cele prevăzute în legislație și normativele în vigoare;

- Să ia măsurile necesare pentru prevenirea poluării apelor subterane și de suprafață și să respecte legislația în vigoare;

- In cazul provocării unor poluări accidentale să anunțe imediat telefonic Sistemul de Gospodărire a Apelor Dâmbovița si Administrația Bazinală de Apă Buzău-Ialomița;

- Să aibă în vedere că lucrările ce se vor executa prin proiectul menționat, să nu aducă atingere stabilitătii și integrității altor lucrări specifice existente în vecinătatea amplasamentului;

- Să nu evacueze apele uzate în alte locuri decât cele menționate mai-sus;

- Indicatorii de calitate ai apelor uzate evacuate în rețeaua publică de canalizare se vor încadra în limitele impuse de H.G. 188 -2002 (Anexa 2) - Normativul NTPA -002/2002, modificată și completată. Precizăm faptul că în conformitate cu legislația în domeniul gospodăririi apelor și cu normele privind condițiile de descărcare în mediul acvatic a apelor uzate, colectarea acestora se va realiza numai în bazine etanș vidanjabile sau în rețea de canalizare cu evacuare în stație de epurare;

- Este interzisă aruncarea sau introducerea în orice mod, în albiile cursurilor de apă, precum și depozitarea pe malurile acestora a deșeurilor de orice fel, conform Legii Apelor nr. 107/1996 cu modificările și completările ulterioare, Art. 16, (1), lit. c.

- Este interzisă utilizarea de canale deschise de orice fel pentru evacuările ori scurgerile de ape uzate neepurate sau epurate necorespunzător, conform Legii Apelor nr. 107/1996 cu modificările și completările ulterioare, Art. 16, (1), lit. e.

**Protecţia aerului**

1. **În perioada de construire:**

- materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;

-materialele de construcţie se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;

- emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;

- concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002.

**Protecția împotriva zgomotului**

Toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor. În timpul execuţiei proiectului şi funcţionării *nivelul de zgomot* continuu echivalent ponderat A (AeqT)se va încadra în limitele SR 10009: 2017 / C91: 2020 – *Acustica. Limite admisibile ale nivelului de zgomot din mediul ambiant*, şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:

- 65 dB - la limita zonei funcţionale a amplasamentului;

- 60 dB - la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de douã niveluri sau mai puţin;

- 55 dB în timpul zilei / 45 dB noaptea (intre orele 23:00 – 7:00) – la faţada clădirilor învecinate, considerate zone protejate;

- 50 dB - la fațada clădirii rezidențiale care este cea mai expusă acțiunii unei surse de zgomot exterioare.

**Protecţia solului**

**a) În perioada de construire:**

**-** nu vor fi afectate suprafeţe suplimentare acoperite cu vegetaţie, faţă de cele prevăzute în proiect;

**-** mijloacele de transport vor fi asigurate astfel încât să nu existe pierderi de material sau deşeuri în timpul transportului;

**-** utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

**-** întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

**-** alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;

**-** se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;

**-** se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora.

**b) În perioada de funcţionare:**

**-** se vor amenaja spaţii pentru stocarea temporară a deşeurilor generate din activitate;

- la finalizarea proiectului se vor reface suprafețele de teren afectate si se vor evacua deșeurile rezultate conform contractului cu societati specializate și autorizate;

- la încheierea lucrărilor, suprafețele ocupate temporar vor fi aduse la starea inițială.

**BIODIVERSITATE**

**-** respectarea prevederilor OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu completările și modificările ulterioare;

- respectarea regimului de arie naturală protejată de interes național și comunitar pentru Parcul Natural Bucegi, ROSCI0013 Bucegi;

- respectarea prevederilor/condiţiilor din Planul de management şi Regulamentul Parcului Natural Bucegi;

- respectarea obiectivelor specifice de conservare elaborate/transmise de Agenția Națională pentru Arii Naturale Protejate;

- respectarea amplasamentului şi aplicarea soluţiilor tehnice adoptate în proiect astfel încât impactul asupra habitatelor şi speciilor să fie nesemnificativ;

- lucrările propuse în cadrul proiectului se vor realiza astfel încât să nu fie afectate alte suprafeţe limitrofe şi vegetaţia specifică;

- nu se vor recolta, captura, ucide, distruge sau vătăma exemplare din specii sălbatice de floră şi faună, protejate la nivel naţional sau internaţional, în oricare dintre stadiile ciclului lor biologic;

- se interzice introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);

- menţinerea unui statut favorabil de conservare pentru habitate şi specii de floră şi faună sălbatică prezente în zona amplasamentului şi în vecinătate;

- sunt interzise utilizarea, stocarea, transportul, manipularea sau producerea de substanțe, materiale, deșeuri solide, noxe, staționarea autovehiculelor care prezinta scurgeri de carburanți/uleiuri;

- colectarea selectivă a deşeurilor generate şi valorificarea/eliminarea acestora prin operatori economici autorizaţi;

- se vor limita sursele generatoare de zgomot şi vibraţii astfel încât să nu afecteze specii de interes comunitar care este posibil să se afle în zonele limitrofe;

- în situaţia în care apar elemente noi, nespecificate în documentaţie, va fi anunţată Agenţia pentru Protecţia Mediului Dâmboviţa.

De asemenea, se vor respecta următoarele condiții din avizul favorabil nr. 3 din 20.03.2024, emis de către Administrația Parcului Natural Bucegi:

- respectarea amplasamentului din Memoriul de prezentare depus la Agenția pentru Protecția Mediului Dâmbovița și la Administrația Parcului Natural Bucegi;

- înainte de începerea lucrărilor va fi depusă la Administrația Parcului Natural Bucegi, Autorizația de construcție pentru proiectul respectiv;

- anunțarea începerii lucrărilor la Administrația Parcului;

- la începerea lucrărilor, firmele responsabile cu lucrările vor solicita Acordul de funcționare în aria protejată, de la Administrația Parcului;

- nu se va afecta habitatul limitrof lucrărilor;

- nu se vor folosi resurse naturale din aria protejată (nisip, pietriș, etc.);

- nu se vor depăși limitele amplasamentului investiției și nu se vor ocupa alte suprafețe din vecinătate (construcții temporare, vagoane toalete, barăci, depozite de materiale, deșeuri, etc.);

- pământul rezultat din săpătură va fi evacuat în afara Parcului, nu vor exista depozite temporare;

- depozitarea deșeurilor, până la ridicarea acestora de firme specializate, în spații special amenajate impotriva carnasierelor mari;

- respectarea Regulamentului Parcului.

**Modul de gospodărire a deşeurilor**

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, O.U.G. nr. 92/2021 privind regimul deşeurilor, aprobata prin Legea 17/2023, atât în perioada de construire cât și în cea de funcționare;***

* deşeurile menajere se vor colecta în europubelă şi se vor preda serviciului de salubritate;
* constructorul este obligat să nu depoziteze în zonă deşeurile rezultate din execuţia lucrării, pământ, pietriş, etc.;
* deşeurile reciclabile rezultate se vor colecta prin grija executantului lucrării, la locul de producere, selectiv pe categorii şi se vor valorifica prin societăţi autorizate în colectarea şi valorificarea acestora;
  + constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;
* spaţiile verzi afectate de amplasamentul conductei se vor reface şi se va aduce la starea iniţială;
* la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei, se va curăţa amplasamentul de toate tipurile de deşeuri generate pe perioada realizări proiectului.

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV,**

**Maria MORCOAȘE**

**Șef Serviciu A.A.A, Întocmit,**

**Florian STĂNCESCU consilier A.A.A.**

**Raluca Elena IVAȘCU**

**Sef Serviciu C.F.M.,**

**Laura Gabriela BRICEAG**